Diskusjon:Record og Vigra Rutelag

message: Jeg foreslår at et avsnitt skrives om Omregistrering av busser til Ålesund-. De forskjellige tidspunktene viser hvordan Record- gradvis kvittet seg med eiendeler (og det gir et bilde av et gradvis eierskifte av rutelaget). 46.212.145.4 23. mai 2016 kl. 10:44 (CEST)
replies: text: Å skrive eget avsnitt om det tror jeg blir meningsløst, men derimot å kartlegge det for å bruke det som en form for kildebelegging for overtakelsen er derimot greit å ha gjort. Ifølge liste som sirkuleres internt i Rutebilhistorisk Forening har jeg ved en tidligere anledning funnet identiteten på 11 busser som gikk fra dette selskapet og over til Ålesund Bilruter. Ved å be om full eierhistorikk fra AutoSys på de 11 bussene bør man få et godt bilde av overtakelsen. Jeg har allerede for noen år siden forespurt på én av dem (som var en av de to jeg nevnte), så 10 stykker gjenstår. For oss vanlige dødlige som ikke har direkte tilgang til AutoSys så er det maks 5 kjøretøy man kan spørre om om dagen, og jeg sendte forespørsel på første halvparten av dem i formiddag, men har ikke fått svar ennå. Har sendt mange sånne forespørsler for andre busser de siste årene, og av erfaring kan det ta alt fra fem minutter til en uke før svaret kommer, så bare å vente. Sender forespørsel på andre halvparten av dem i morgen satser jeg på. Legger ut hele lista her når jeg har fått komplett svar. Bergenga (diskusjon) 23. mai 2016 kl. 16:50 (CEST)
replies: text: :Som jeg forventet ble det ikke akkurat behov for å føre opp hele lista med bussene, for bortsett fra to busser ble alle omregistrert på Ålesund Bilruter 31. desember 1987. Den første av de to "avvikerne" var den aller eldste, som aldri ble omregistrert dit. Man har tydeligvis visst at den var så gammel at det ikke var noe grunn til å kaste bort omregistreringsavgift på den, og heller kvitte seg med den. Den har heller aldri fått noe kjent internnummer hos Ålesund Bilrtuer, så den har nok aldri vært en del av stallen der. Den fikk salgsmelding til Ålesund Bilruter 1. januar 1988, men altså aldri omregistrert dit, og ble avregistrert og solgt til private i juni 1988. (At det går månedsvis mellom salgsmelding og omregistrering eller avregistrering virker å være relativt vanlig.) Den andre bussen med annen omregistreringsdato var den aller nyeste, som ble førstegangsregistrert på rutelaget så sent som 16. oktober 1987. Den ble omregistrert på Ålesund Bilruter 14. desember 1987, altså et par uker før de andre. Akkurat hvorfor den ble det har jeg ingen formening om. Men konklusjonen her blir i hvert fall at bussene ble overført fra rutelaget til Ålesund Bilruter ved årsskiftet 1987/1988 og ikke senere enn det. Bergenga (diskusjon) 25. mai 2016 kl. 10:39 (CEST)
thread_title:  Eget avsnitt 

message: Jeg har nettopp endret 1 ekstern(e) lenke(r) i artikkelen Record og Vigra Rutelag. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20160505174136/http://www.nyttiuka.no/default.aspx?menu=622&id=4638 til http://www.nyttiuka.no/default.aspx?menu=622&id=4638
Med hilsen—InternetArchiveBot (Rapporter feil) 5. mai 2021 kl. 10:42 (CEST)
thread_title:  Endret eksterne lenker